Μιχάλης Μερτζανίδης-Δεσποτέρης

Ο **Μιχάλης Μερτζανίδης-Δεσποτέρης** (Κέρκυρα 1987) είναι Έλληνας άλτης του μήκους με ατομική επίδοση 8,05 μ. Έχει ύψος 1,84 μ. και βάρος 71 κ. Με την Εθνική ομάδα μετέχει στο Ευρωπαϊκό Πρωτάθλημα Ανοιχτού Στίβου 2010 στη Βαρκελώνη. Γυμνάζεται στην Αθήνα με τον Θανάση Σιούντρη. Είναι πτυχιούχος Φυσικοθεραπείας του ΤΕΙ Θεσσαλονίκης.

## Βιογραφικό
Ο Μιχάλης Μερτζανίδης-Δεσποτέρης γεννήθηκε στην Κέρκυρα στις 21 Αυγούστου 1987 αλλά μεγάλωσε στο Κοντοπούλι Λήμνου, το χωριό καταγωγής της μητέρας του. Εκεί ασχολήθηκε για πρώτη φορά με το στίβο το 2000 ως αθλητής αρχικά του τοπικού συλλόγου Ηφαιστία Κοντοπουλίου και αργότερα της Α.Ε. Λήμνος. Ως έφηβος εκτός από το μήκος ασχολείτο επίσης με τα 100 μ. και τα 110 μ. εμπόδια, στα οποία κατά τη διετία 2004 ως 2006 πέτυχε επιδόσεις 10.71 και 14.14 αντίστοιχα. Η επίδοση των εμποδίων ήταν η καλύτερη όλων των εποχών στην Ελλάδα. Τελικά τον κέρδισε το μήκος.

Ως μαθητής Λυκείου στις 22/4/2005 κατέκτησε το πανελλήνιο σχολικό πρωτάθλημα στη Θεσσαλονίκη με πανελλήνιο μαθητικό ρεκόρ 7,86 μ. Το ίδιο έτος αναδείχθηκε 3ος στο Ευρωπαϊκό πρωτάθλημα Εφήβων στο Κάουνας της Λιθουανίας με 7,63 μ. Στη διάρκεια των σπουδών του μεταπήδησε στον "Α.Σ. Ολυμπιακή Δομή" του Παπάγου. Το 2009 μεταπήδησε στην Ένωση Ατρομήτου Ρεθυμνιακού. 

Στις 10/2/2007 πέτυχε ατομικό ρεκόρ στον κλειστό στίβο με 7,75 μ. κατά τη διάρκεια του πανελλήνιου πρωταθλήματος στην Παιανία. Στις 14 Μαρτίου 2009 κατέκτησε το χάλκινο μετάλλιο στο 1ο Παγκόσμιο Στρατιωτικό Κύπελλο κλειστού στίβου, που διεξήχθη στην Παιανία με επίδοση 7,39 μ. Το ίδιο έτος προκρίθηκε στον τελικό του 7ου Ευρωπαϊκού πρωταθλήματος Νέων (ως 23 ετών) πάλι στο Κάουνας, όπου είχε τρία άκυρα άλματα. Επίσης αναδείχθηκε 2ος τόσο στο Πανελλήνιο πρωτάθλημα στίβου ανδρών στο Καυτανζόγλειο Στάδιο όσο και στον Τελικό των Ελληνικών Γκραν Πρι.

Στις 27/2/2010 πήρε τη δεύτερη θέση στο πανελλήνιο πρωτάθλημα κλειστού στίβου με επίδοση 7,73 μ. Στις 14/7/2010 στο 3ο Ελληνικό γκραν πρι στο Άργος Ορεστικό πέτυχε ατομικό ρεκόρ με 8,05 μ. Με την επίδοση αυτή έπιασε το όριο για τη συμμετοχή του στο Ευρωπαϊκό Πρωτάθλημα Ανοιχτού Στίβου 2010 στη Βαρκελώνη, όπου με άλμα 7,58 μ. στον προκριματικό κατέλαβε την 27η θέση.

## Σύλλογοι
* Ηφαιστία Κοντοπουλίου: 2000 ως 2003
* Α.Ε. Λήμνος: 2003 ως 2005
* Α.Σ. Ολυμπιακή Δομή: 2006 ως 2009
* Ε.Α. Ρεθυμνιακού: 2009 ως σήμερα

## Τίτλοι-Διακρίσεις
* 2005: 1ος στο Πανελλήνιο Σχολικό Πρωτάθλημα: 7,86 μ.: **Πανελλήνιο σχολικό ρεκόρ** (22/4/05) 
* 2005: 3ος στο Ευρωπαϊκό πρωτάθλημα Εφήβων: 7,63 μ.
* 2005: 3ος στο Πανελλήνιο Πρωτάθλημα κλειστού στίβου στα 60μ εμπ.: 8.16
* 2007: 2ος στο Πανελλήνιο Πρωτάθλημα κλειστού στίβου: 7,75 μ.
* 2009: 2ος στο Πανελλήνιο Πρωτάθλημα Στίβου: 7,68 μ.
* 2009: 2ος στον Τελικό των Ελληνικών Γκραν Πρι: 7,70 μ.
* 2009: 3ος στο 1ο Παγκόσμιο Στρατιωτικό Κύπελλο κλειστού στίβου: 7,39 μ.
* 2010: 2ος στο Πανελλήνιο Πρωτάθλημα κλειστού στίβου: 7,73 μ.

## Ατομικά ρεκόρ
* Έφηβος
** 100 μ.: 10.71 (2004, 2005)
** 110 εμπ.: 14.14 (2004, 2006)
** Μήκος: 7,86 μ. (2004, 2005) πανελλήνιο σχολικό ρεκόρ
* Ενήλικoς 
** Μήκος (ανοιχτός στίβος): 8,05 (14/7/2010)
** Μήκος (κλειστός στίβος): 7,75 (10/2/2007)

## Εξωτερικοί σύνδεσμοι
* Ε.Α.Ρεθυμνιακού 
* ΣΕΓΑΣ
* http://www.runningnews.gr/?id=7549
* https://web.archive.org/web/20090823061943/http://www.contra.gr/TrackandField/World/233662.html

Κατηγορία:Έλληνες αθλητές του άλματος εις μήκος
Κατηγορία:Κάτοχοι μεταλλίων του Πανελλήνιου Πρωταθλήματος Στίβου